Recidiverende krampeanfald hos en socialt veletableret mand med tramadolmisbrug
Tidsskrift: akut ()

Lindberg et al.

## Resumé

Tramadol er et syntetisk opioid, som i stigende grad forbindes med misbrug blandt unge. Generaliserede krampeanfald er en velkendt dosisafhængig bivirkning.

Vi beskriver en patientcase med recidiverende tramadolinducerede krampeanfald hos en socialt veletableret ung mand. En mand i 20'erne blev indbragt til akutmodtagelsen efter et generaliseret tonisk -klonisk krampeanfald. Efter et lignende krampeanfald et år tidligere var der udført ambulant neurologisk og kardiologisk udredning uden fund, der kunne forklare krampeanfaldet. Denne gang fortalte patienten, at han gennem 1½ år havde et dagligt forbrug af ca. 1.200 mg tramadol, som han købte på det sorte marked. Tramadolmisbrug er en hyppig årsag til generaliserede kramper hos unge mænd.

Ved udredning for kramper hos patienter uden kendt epilepsi bør patienten altid grundigt udspørges om brug af tramadol.

## English abstract

Tramadol is a synthetic opioid increasingly associated with recreational use amongst young people. Seizures are a well-known dose-dependent adverse effect.

We present a case of recurrent tramadol-induced seizures in a socially well-established young man.  A man in his twenties was brought to the emergency department after an attack of generalized tonic-clonic seizures. After a similar seizure  attack one year  earlier, an extensive neurological and cardiological work-up was performed, but without findings that could explain the seizures.  This time, the patient informed us that he daily consumed about 1,200 mg of tramadol, which he bought on the black market.

Tramadol abuse is a common cause of seizures in young men. Work-up for unexplained seizures should always include asking the patient about tramadol use.

Nøgleord/Keywords : Tramadol; Kramper/Seizures; QT; QTc; Misbrug/Abuse

## Dansk Tidsskrift for Akutmedicin

Antaget: 1. december 2025 | Publiceret: 15. december 2025 DOI: 10.7146/akut.v8i2.158728

CASE REPORT / KASUISTIK

Årg. 8, Nr. 2

OPEN ACCESS

## Recidiverende krampeanfald hos en socialt veletableret mand med tramadolmisbrug

Recurrent seizures in a socially well-established man with tramadol misuse

1 Fælles Akutmodtagelse, Sygehus Sønderjylland, Aabenraa, Danmark Korrespondance (*): mli@dadlnet.dk

1/01cB/Q1crd

V V1

113

456

Uspecifk ST- 00 T

Mopeie s edo amedine

ABerdning : V2

D Valg ud

## Introduktion

QTc Beregner

Aflæst hjertefrekvens:

113 slag/minut

QT (1. aflasning):

QT (2. aflasning):

336 ms

332 ms

QT (3. aflasning):

334

QTe beregnet med Bazetts formel:

QT. beregnet med Fridericias

et syntetiske opioid tramadol blev introduceret på det danske marked i 1993. Markedsføringen fremhævede tramadols lave afhængighedsrisiko. Allerede i 1996 var tramadol det mest solgte opioid i Danmark og bidrog væsentligt til, at Danmark fik et af verdens højeste forbrug af opioider [1]. Næsten 30 år efter markedsføringstilladelsen blev tramadol i 2022 optaget på listen over euforiserende stoffer. Det lægeordinerede forbrug er sidenhen faldet, men der er tiltagende fokus på tramadolmisbrug blandt unge. D

## Sygehistorie

En mand i 20'erne blev indbragt til akutafdelingen efter et krampeanfald af ca. 5 minutters varighed. Anfaldet var bevidnet af patientens kæreste og blev ud fra hendes beskrivelse tolket som et generaliseret tonisk-klonisk krampeanfald. Ved ankomst var patienten vågen og orienteret, men havde amnesi for episoden. Vitalparametre, objektiv undersøgelse og blodprøver var upåfaldende. EKG viste sinustakykardi.  Ud  fra  den  automatiske  EKG-tolkning var QTc-intervallet forlænget til 575 ms (normalområde: 350 -440 ms).

Patienten, der var socialt veletableret med bolig, kæreste og arbejde, oplyste om et dagligt tramadolmisbrug gennem 1½ år. Han havde oplevet afhængighed allerede ef-

ms

ter  få  doser  og  brugte  nu  dagligt  5 -6  tabletter  'Santeria/Tramadol  200  mg'  (bioækvivalent  med  ca.  100  mg morfin  pr.  døgn),  som  han  købte  på  det  sorte  marked. Han benægtede andet misbrug og havde ikke taget flere tramadoltabletter end normalt denne dag. 412.47 ms

## HVAD VED VI?

Den illegale handel med tramadol er stigende, og misbrug ses især hos unge. Krampeanfald og QTc-forlængelse er kendte bivirkninger ved tramadoloverdosering.

Krampeanfaldet og EKG-forandringerne blev tolket som tramadolbivirkning.  Patienten  blev  indlagt  til  observation og telemetriovervågning. Efter fire timer var EKG'et normaliseret. Patienten blev udskrevet med tablet depotmorfin 10 mg x 2 dagligt og blev opfordret til fortsat opioidudtrapning via egen læge.

Et år forinden var der foregået en næsten identisk indlæggelse  med  krampeanfald  og  QTc-forlængelse.  Dengang  fortalte  patienten  ikke  om  sit  tramadolmisbrug. Ambulant neurologisk og kardiologisk udredning gav ingen forklaring på krampeanfaldet.

Ved senere vurdering af EKG'erne blev QTc -forlængelse ved begge indlæggelser afkræftet. Pga. takykardi flød Tog P-takkerne næsten sammen. EKG-apparatet havde beregnet  QTc-intervallet  ud  fra  afstanden  mellem  QRSkompleksets begyndelse og den efterfølgende P-taks afslutning. Ved manuel måling var QTc normal (Figur 1).

Figur 1. Indkomst-EKG med tilsyneladende forlænget QTc (575 ms), som viste sig at være normal (412 ms) ved manuel opmåling. QTc-beregneren er fra Dansk Selskab for Klinisk Psykofarmakologi (https://www.psykofarmakologi.dk/kliniske-beregnere/qtc-beregner).

## Diskussion

Krampeanfald er en kendt dosisafhængig bivirkning ved tramadol. En systematisk oversigtsartikel fandt krampeanfald hos næsten 40% af patienterne ved forgiftning eller misbrug af tramadol og hos 3% ved terapeutisk brug [2]. I et dansk studie var hver femte kontakt til akutafdelingen pga. krampeanfald hos 15-30-årige i 2021-2022 relateret til tramadolmisbrug. Patienterne var næsten altid mænd, der havde købt tramadol illegalt [3].

Den illegale  handel  med  tramadol  er  omfattende,  men det reelle indhold af tramadol i tabletterne kan variere. I 2022 blev der ved grænsekontrol fundet 205.200 tabletter Santeria/Tramadol 200 mg i en varebil. Tabletterne blev analyseret og viste sig at indeholde 132 mg tramadolhydroklorid [4]. Patientens daglige indtag af tramadol kan derfor skønnes til 780 mg (svarende til 78 mg morfin) næsten det dobbelte af den højeste godkendte dosering. 'Santeria/Tramadol' findes ikke på medicin.dk, men ved Google-søgning fremkommer billeder, som linker til ille-

## HVAD TILFØJER CASE REPORTEN?

- Tramadolmisbrug forekommer hos socialt velfungerende unge voksne, og misbruget kan være skjult for de nærmeste pårørende.
- Tramadolmisbrug bør overvejes som differentialdiagnose ved krampeanfald hos patienter uden kendt epilepsi.
- EKG-apparatets opmåling af QT-interval kan være forkert.
- Tramadol og andre euforiserende lægemidler kan nemt bestilles uden recept via illegale hjemmesider, som umiddelbart ligner seriøse web-apoteker.

gale hjemmesider, der umiddelbart ligner seriøse webapoteker. Her sælges bl.a. alprazolam, tramadol, oxycodon og pregabalin uden recept. Salget er ulovligt, men fordi hjemmesidernes fysiske placering og ejere er skjulte, er det svært for myndighederne at lukke dem.

## PERSPEKTIVERING

Ved uforklarede kramper bør muligheden af tramadolmisbrug overvejes også hos patienter uden misbrugsstigmata  eller  kendt  misbrugsproblematik.

Vores patient var socialt veletableret med bolig, fast arbejde og kæreste, som ikke havde kendskab til hans tramadolmisbrug. Hvis han ikke selv havde fortalt om misbruget, ville vi næppe have fået mistanken, men i stedet have henvist ham til fornyet neurologisk udredning. Ved førstegangskramper mistænkes ofte primært hypoglykæmi,  elektrolytforstyrrelser  eller  debuterende  epilepsi. Nye studier viser, at tramadol er en hyppig årsag, især hos unge mænd. Ved uforklarede kramper bør patienten altid grundigt udspørges om tramadolbrug, idet de gængse urin-drug-tests ikke giver udslag for tramadol.

## Interessekonflikter

Forfatterne angiver ingen interessekonflikter.

## Finansiering

Ingen.

## Referencer

1. Jarlbaek L, Kehlet H, Sjøgren P. Det legale opioidforbrug i Danmark. Ugeskr Laeger 2010;172:3173-8. PMID: 21073831.
2. Nakhaee S, Amirabadizadeh A, Brent J et al. Tramadol and the occurrence of seizures: a systematic review and meta-analysis. Crit Rev Toxicol 2019;49:710-723. doi: 10.1080/10408444.2019.1694861. PMID: 31914355.
3. Nielsen AVA, Lassen CK, Cakar D et al. Prevalence and characteristics of tramadol-induced seizures in young adult emergency admissions. Dan Med J 2025;72:A02250108. doi: 10.61409/A02250108. PMID: 40747723.
4. Retten i Sønderborg. DOM. AM2023.06.27B2. Dato: 27. juni 2023. Rettens sagsnr.: A11551/2023. https://vidensbasen.anklagemyndigheden.dk/api/Portals(6e302527-f0b3-4a5e889a-668aa67e5491)/Print/h/6dfa19d8-18cc47d6-b4c4-3bd07bc15ec0/VB/47b0b64b-28724477-a6e1-822e1979d267. [Access date 16 juli 2025]